Julia Donaldson het van die wêreld se mees geliefde prenteboeke geskryf, soos The Gruffalo (deur Philip de Vos in Afrikaans as Die goorgomgaai vertaal) en What the Ladybird Heard. Van 2011 tot 2013 was sy Brittanje se Children’s Laureate en het sy ’n OBE ontvang vir haar bydrae tot kinderliteratuur. Donaldson en haar man, Malcolm, verdeel hul tyd tussen Wes-Sussex en Edinburgh en reis graag. Dié skrywer was baie in haar noppies toe sy tydens ’n besoek aan Suid-Afrika die geroep van ’n kwêvoël gehoor het, maar sy is glad nie so gretig om ’n honger grypklouvoël teë te kom nie.